OpenLLM-France/wikimedia huggingface dataset:
# Marly

«Marly» té aquests significats:
* Marly (Friburg), municipi del cantó de Friburg (districte de la Sarine, Suïssa)
* Marly (Mosel·la), municipi francès al departament de Mosel·la i a la regió
* Marly (Nord), municipi francès a la regió de Nord – Pas-de-Calais (departament de Nord)
* Marly-le-Roi, municipi francès al departament d'Yvelines
* Marly-Gomont, municipi francès al departament de l'Aisne
* Marly-la-Ville, municipi francès al departament de Val-d'Oise
* Marly-sous-Issy, municipi francès al departament de Saona i Loira
* Marly-sur-Arroux, municipi francès al departament de Saona i Loira
* Le Port-Marly, municipi francès al departament d'Yvelines
* Mareil-Marly, municipi francès al departament d'Yvelines
* Màquina de Marly, màquina hidràulica per a transportar l'aigua fins als jardins de Versalles
# Heraclea d'Eòlia

Heraclea d'Eòlia (grec antic: Ἡράκλεια) era una ciutat costanera d'Eòlia, a l'altre costat de les Cent Illes (αἰ Ἑκατόννησοι). La ciutat, juntament amb la veïna Corifant (Κορυφάς), es diu que era una dependència de Mitilene.
El lloc s'ha localitzat en un indret pròxim a Ayvalık.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 606. ISBN 9788441224223.
* ↑ Smith, William (ed.). «3. Heracleia». Dictionary of Greek and Roman Geography (1854). [Consulta: 10 gener 2021].
# Catacercus

Catacercus fuegianus és una espècie d'aranya araneomorfa de la subfamília Erigoninae, dins de la família Linyphiidae.
És l'únic membre del gènere monotípic Catacercus.
Fou descrit per primera vegada per Alfred Frank Millidge l'any 1985,

## Distribució

És un endemisme de Xile, concretament es pot trobar a la Regió de Magallanes.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Millidge, A. F. «Some linyphiid spiders from South America (Araneae, Linyphiidae).». American Museum Novitates, vol. 2836, 1985, pàg. 1–78.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Catacercus Millidge, 1985». . Natural History Museum Bern, 2019. DOI: 10.24436/2 [Consulta: 13 juny 2019].
* ↑ The world spider catalog, Linyphiidae

## Enllaços externs

* a ION (anglès)
* Nomenclator Zoologicus (anglès)
# Picabaies negre

El picabaies negre (Melanocharis nigra) és una espècie d'ocell de la família dels melanocarítids (Melanocharitidae).

## Hàbitat i distribució

Habita boscos, vegetació secundària i ciutats de les terres baixes de la regió de Nova Guinea, a l'illa Aru i oest de les illes Raja Ampat i Nova Guinea.

## Referències

* ↑ «Picabaies negre». Cercaterm. TERMCAT, Centre de Terminologia. Rev. 20/03/2021(català)
# Parabellum

Parabellum és un grup basc de música punk rock originari de Barakaldo.

## Història

Parabellum es va formar el 1985 a Barakaldo. En la seva època de més activitat va estar compost per Juan Carlos Lera, Josu Korkostegi, Lino Prieto i Txetxu Martínez.
Durant la seva segona gira per Suïssa, Parabellum va gravar Bronka en el bar (GOR Discos, 1991). Després de la publicació d'aquest disc, el treball del grup va començar a ser reconegut i van arribar a fer més de 50 concerts a l'any en el que és considerada l'època daurada de la banda. El 1992 van gravar el videoclip de la cançó «Envenenado» de la mà de Manolo Gil i que serà emès íntegrament a La 2 de TVE com a obertura del magazín cultural Metrópolis.
El 15 de setembre del 2014 va morí el guitarrista Juan Carlos Lera als 48 anys, víctima d'un infart. El 23 de maig de 2015, Parabellum va oferir un concert homenatge a Juan Carlos Lera al Kafe Antzokia de Bilbao. La banda va repassar els temes més coneguts i en cada cançó va participar, en substitució de Lera, un o més músics afins de manera desinteressada com Alberto de Boikot, Alfredo de Barricada, Francis de Doctor Deseo, Jimmy de M.C.D., Josu de Distorsión, Mamen de Vulpes, Norton d'EH Sukarra, Iñaki Antón «Uoho» de Platero i Tu i Extremoduro i Xabi d'Urtz, entre d'altres.

## Discografia
### Àlbums d'estudi

* No hay opción (1987)
* Bronka en el bar (1991)
* Hace falta...? (1993)
* Txarriboda (1994)
* Adelante sin cabeza (1998)
* El grito del hambre (2022)

### Àlbums en directe

* Un día cualquiera (2000)
* La locura continúa (2019)

### Àlbums recopilatoris

* Envenenado (2002)
* Tributo a Parabellum (2006)

## Referències

* ↑ «Historia de Parabellum | Fallece Juan Carlos Lera | Barakaldo» (en espanyol europeu). EiTB, 17-09-2014. [Consulta: 21 maig 2023].
* ↑ «LA FACTORIA DEL RITMO 15: PARABELLUM: Doce a�os de bronca.», 05-03-2008. Arxivat de l'original el 2008-03-05. [Consulta: 21 maig 2023].
* ↑ «Cientos de personas despiden al fallecido guitarra y cofundador de Parabellum Juan Carlos Lera», 17-09-2014. [Consulta: 21 maig 2023].
* ↑ «23/05/2015: Homenaje Lera Parabellum - Bilbao» (en castellà). Insonoro.com. [Consulta: 21 maig 2023].
* ↑ Cubillo, Igor «Parabellum distribuye gratuitamente por Internet un disco en directo» (en castellà). El País [Madrid], 15-08-2003. ISSN: 1134-6582.
* ↑ Villaescusa, Alfredo. «Crítica de Parabellum: El grito del hambre» (en castellà), 14-07-2022. [Consulta: 21 maig 2023].
* ↑ Diez, Dani. ««La locura continúa», nuevo CD/DVD de PARABELLUM: presentación de video-adelanto y abierta preventa» (en castellà). Metalcry.com, 23-11-2017. [Consulta: 21 maig 2023].
# Menjuliuk

Menjuliuk - Менжулюк (rus) - és un poble (un khútor) de l'óblast de Bélgorod, a Rússia. El 2010 tenia 71 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Heraclea de Siracusa

Heraclea va ser una princesa filla del rei Hieró II de Siracusa casada amb un noble siracusà de nom Zoippos.
Encara que el seu marit tenia un caràcter tranquil i no era ambiciós i no va prendre part en les activitats dels seus cunyats Andranòdor (Andranòdoros) i Temist (Temistos), després de la mort de Jerònim I de Siracusa, va ser inclosa en la sentència de mort de tots els parents de Hieró II, dictada per instigació de Sòpater, i va ser executada amb les seves dues filles. Es diu que l'assemblea popular va revocar la sentència dictada contra ella però quan ja era massa tard, segons Titus Livi.

## Referències

* ↑ Heraclea a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 386
# Catabolisme dels carbohidrats

El catabolisme dels carbohidrats és la descomposició de carbohidrats en unitats més petites. Els carbohidrats pateixen literalment una combustió per tal de recuperar les grans quantitats d'energia presents als seus enllaços. Vegeu Mitocondri per a més informació sobre com la seva energia és emmagatzemada en ATP.
Existeixen diferents tipus de carbohidrats: els polisacàrids (p. ex., midó, amilopectina, glicogen, cel·lulosa), els monosacàrids (ex., glucosa, galactosa, fructosa, ribosa) i els disacàrids (ex., maltosa, lactosa), que es troben entremig amb només dues unitats sacàrid polimeritzades. Aquests últims se solen trobar al fetge dels porcs però alguns esprintadors d'elit poden produir-los per mitjà del procés de contraccions de sortida forçada (FOC) i compensació de suplementació de fructosa lliure.
La glucosa reacciona amb l'oxigen en la següent reacció redox:
C₆H₁₂O₆ + 6O₂ → 6CO₂ + 6H₂O
El diòxid de carboni i l'aigua són el residu i la reacció química és exotèrmica.
La descomposició de la glucosa en energia en forma de molècules d'ATP és per tant una de les rutes metabòliques més importants dels organismes vius. La respiració anaeròbica és la ruta en què la glucosa és descomposta en absència d'oxigen. La respiració aeròbica és la ruta en què es descompon en presència d'oxigen.
# Picabaies olivaci

El picabaies olivaci (Melanocharis arfakiana) és una espècie d'ocell de la família dels melanocarítids (Melanocharitidae).

## Hàbitat i distribució

Habita els boscos de les muntanyes del sud-est de Nova Guinea.

## Referències

* ↑ «Picabaies olivaci». Cercaterm. TERMCAT, Centre de Terminologia. Rev. 20/03/2021(català)
# Lo chiamavano King

Lo chiamavano King (anglès: His Name Was King) és una pel·lícula italiana de 1971 del gènere western, dirigida per Giancarlo Romitelli i protagonitzada per Klaus Kinski.

## Argument

Un caçarecompeses deixa tot per venjar la mort del seu germà i l'ultratge que va sofrir l'esposa d'aquest a les mans d'una banda de traficants d'armes.

## Repartiment

* Richard Harrison - John 'King' Marley
* Klaus Kinski - Brian Foster
* Anne Puskin
* Tom Felleghy
* Lorenzo Fineschi
* Vassili Karis
* John Bartha
* Federico Boido (com Rick Boyd)
* Giorgio Dolfin
* Paolo Magalotti
* Osiride Pevarello
* Luciano Pigozzi - Mr. Collins
* Ada Pometti
* Sergio Smacchi
* Goffredo Unger (com John Silver)
* Marco Zuanelli

## Diversos

* Algunes parts de la banda sonora, composta per Luis Enríquez Bacalov, apareixen en el videojoc Red Dead Revolver.

## Referències

* ↑ «New York Times: His Name Was King». NY Times. [Consulta: 25 octubre 2008].
# Dunbar Isidore Heath

Dunbar Isidoro Heath era un reverend a Cambridge, elegit acadèmic el 1836, i novament el 1843. Fou una autoritat reconeguda en egiptologia, va ser un dels primers traductors de papirs al Museu Britànic.
Heath va escriure en 1852 el llibre The Future Human Kingdom of Christ en el qual distingeix els "salvat de les nacions" dels "Sants glorificats", en assenyalar una primera noció de "les dues salvacions". Heath fou processat per heretgia l'any 1861 pel bisbe de Winchester i condemnat pel Tribunal d'Arcos per la publicació d'aquestes idees. No va recórrer la sentència ni va tractar d'apel·lar la seva condemna per així poder defensar la seva doctrina de les Escriptures a través de publicar diversos fulletons. Com a resultat d'aquesta persecució, va patir no només la pèrdua de la seva feina, sinó que va suportar també greus pèrdues econòmiques.
# IFK Norrköping

L'IFK Norrköping és un club de futbol suec de la ciutat de Norrköping.

## Història

El club va ser fundat el 29 de maig de 1897. Destacà a la dècada dels 40 dirigits per l'hongarès Lajos Czeizler (1942-1948).

## Jugadors destacats

* Kennet Andersson
* Tomas Brolin
* Georg 'Åby' Ericson
* Eddie Gustafsson
* Ove Kindvall
* Nils Liedholm
* Gunnar Nordahl
* Gösta Nordahl
* Knut Nordahl
* Björn Nordqvist

## Palmarès

* Campionat suec de futbol (13): 1942–43, 1944–45, 1945–46, 1946–47, 1947–48, 1951–52, 1955–56, 1956–57, 1960, 1962, 1963, 1989, 2015
* Allsvenskan (13): 1942–43, 1944–45, 1945–46, 1946–47, 1947–48, 1951–52, 1955–56, 1956–57, 1960, 1962, 1963, 1992, 2015
* Allsvenskan play-off (1): 1989
* Svenska Cupen (6): 1943, 1945, 1968–69, 1987–88, 1990–91, 1993–94

## Enllaços externs

* Web oficial
* Web oficial de seguidors
* Web de seguidors
# (3045) Alois

Alois és l'asteroide número 3045. Fou descobert per l'astrònom J. Wagner des de l'observatori de Flagstaff (Arizona, Estats Units), el 8 de gener de 1984. La seva designació provisional era 1984 AW.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 4 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3045.
* 1 2 3 4 5 6 «JPL Small-Body Database». [Consulta: 29 gener 2024].
Viccionari
# Homaloptera bilineata

Homaloptera bilineata és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Myanmar i Tailàndia.

## Referències

* 1 2 FishBase (anglès)
# Catacresi

La catacresi (del grec κατάχρησις, 'aprofitament') o abusió és una figura retòrica que consisteix a utilitzar metafòricament una paraula per designar una realitat que manca d'un terme específic. Així, es parla per exemple de “boca de reg” o de “forat negre”, sabent que no es tracta pròpiament d'una boca ni d'un forat, però sense que hi hagi com a alternativa un altre terme no metafòric per designar a aquestes realitats.

## Referències

* ↑ Estébanez Calderón, Demetrio (1996). Diccionario de términos literarios. Alianza Editorial. pp. s.v. Catacresis. ISBN 84-206-5251-2
# Pijma

El Pijma - Пижма (rus) - és un riu de Rússia, passa per les províncies de Nijni Nóvgorod i de Kírov.
Desemboca al Viatka a l'alçada de Sovetsk. Té una llargària de 305 km i drena una conca de 14.660 km². Es glaça a partir de mitjans de novembre fins a mitjans de maig-abril. És un riu navegable al llarg de 144 km a partir de la seva desembocadura.
# Eagle Lake

«Eagle Lake» té aquests significats:
* Eagle Lake (Florida)
* Eagle Lake (Maine)
* Eagle Lake (Minnesota)
* Eagle Lake (Wisconsin)
# Interpolació (desambiguació)

«Interpolació» té aquests significats:
Matemàtiques
* Interpolació d'una funció en anàlisi numèric, obtenció de noves dades a partir d'un nombre discret de dades originals
* Interpolació multivariable: interpolació sobre funcions de més d'una variable
* Interpolació polinòmica: tècnica d'interpolació d'un conjunt de dades o d'una funció per un polinomi
* Interpolació polinòmica de Lagrange: polinomi que interpola un conjunt de punts donat en la forma de Lagrange
* Interpolació baricèntrica: forma d'interpolació que, a partir de la interpolació polinòmica de Lagrange, crea un mètode que permet trobar el polinomi interpolador amb menys operacions
* Interpolació per splines:forma d'interpolació on l'interpolant és un tipus especial de funció polinòmica definida a trossos anomenada un spline
Música
* Interpolació (música popular): tècnica musical consistent en emprar una part d'una canço però tornant a tocar-la gravant-la exactament igual
* Interpolació (música clàssica)
Gràfics d'ordinador
* Resampling: interpolació d'imatge
* Tweening: interpolació de vídeo
* Sistema d'interpolació: interpolació de vídeo consistent en generar nous fotogrames utilitzant els ja existents en un arxiu audiovisual
# Partinello

Partinello (en cors Partinellu) és un municipi francès, situat a la regió de Còrsega, al departament de Còrsega del Sud. L'any 1999 tenia 89 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 101 | 111 | 114 | 127 | 113 | 89 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Mathieu-Jean Cardi | | |
# Matinera rogenca

La matinera rogenca (Illadopsis turdina) és un ocell de la família dels pel·lorneids (Pellorneidae).

## Hàbitat i distribució

Viu entre la malesa dels boscos humits, a les terres baixes del nord i est de Camerun, República Centreafricana, sud-oest del Sudan, nord-est i sud-est de la República Democràtica del Congo, sud d'Angola i l'extrem nord-oest de Zàmbia.

## Referències

* ↑ «Matinera rogenca». Cercaterm. TERMCAT, Centre de Terminologia. Rev. 20/12/2021(català)
# Hisonotus paulinus

Hisonotus paulinus és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a Sud-amèrica: conca del riu Tietê.

## Referències

* ↑ Eigenmann C. H. & Eigenmann R. S. 1889. Preliminary notes on South American Nematognathi. II. Proc. Calif. Acad. Sci. (Ser. 2) v. 2. 28-56.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. 1908. Descriptions of new loricariid fishes from South America. Proceedings of the Zoological Society of London. 1907 (pt 4): 795-800, Pls. 47-49.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Casa de Santa Marta

La Domus Sanctae Marthae, també coneguda com a Casa o Residència de Santa Marta, és un edifici situat a l'interior de la Ciutat del Vaticà, adjacent a la basílica de Sant Pere. És l'alberg en el qual resideix el Col·legi Cardenalici que participen en el conclave per a l'elecció dels nous papes i constitueix en temps ordinari l'allotjament per a prelats residents o estacionaris a la Ciutat del Vaticà. Abans de la constitució apostòlica Universi Dominici Gregis, promulgada el 22 de febrer de 1996, que va canviar les regles que governaven els conclaves papals: els participants es van veure obligats a dormir en cèl·les petites al Palau Apostòlic.
La casa, dirigida per les germanes de la Caritat de Sant Vicenç de Paül, també funciona com a hostal per a aquells que tenen negocis amb la Santa Seu i acull l'allotjament del Papa Francesc, que va decidir utilitzar els apartaments papals al Palau del Vaticà només per recitar el diumenge l'Àngelus i rebre caps d'Estat i altres autoritats.
Durant el conclave del 2013, la casa va ser dirigida per 6 germanes i 33 assistents; encara el director és monsenyor Battista Ricca.

## Referències

* ↑ Giovanni Paolo II. «Universi Dominici Gregis». [Consulta: 29 novembre 2014].
* ↑ «Il Papa resta a Santa Marta», 26-03-2013. Arxivat de l'original el 31 de març 2013. [Consulta: 2 abril 2013].
* ↑ ASCA «Conclave: sei suore e 33 inservienti nella casa di Santa Marta». , 11-03-2013 [Consulta: 14 març 2013]. Arxivat 13 d’abril 2013 at Archive.is «Còpia arxivada». Arxivat de l'original el 2013-04-13. [Consulta: 30 juliol 2018].
# Perdiu d'esperons roja

La perdiu d'esperons roja (Galloperdix spadicea) és una espècie d'ocell de la família dels fasiànids (Phasianidae) que habita zones amb arbres, arbusts o bambú al nord-oest de l'Índia i oest de Nepal.
# Lohbek (Schillingsbek)

* Per a altres significats, vegeu «Lohbek (Alster)».
El Lohbek és un riu de l'estat d'Hamburg (Alemanya). Neix a Lokstedt a prop del carrer Lohkoppelweg i desemboca al Schillingsbek al mateix nucli.
El nom prové dels blanquers que s'instal·laven a l'edat mitjana als marges del rierol, lluny de la ciutat, a causa de la pudor del procediment. En aquest context, el mot Loh significa l'escorça de roure utilitzada per a adobar el cuir. Al segle xix els artesans van desplaçar-se i el barri va esdevenir elegant, en atreure ciutadans benestants que van construir-hi les seves vil·les.
* L'estany del Lohbek
* El parc del Lohbek
* El Lohbek sorgeix a prop del carrer Lohkoppelweg
* Una urbanització recent al marge del rierol

## Referències

* ↑ Josef Nyáry, Die doppelte Lohbek, Hamburger Abendblatt, Hamburg, 31 d'octubre 2006, (traducció: Els dos rius Lohbek), (alemany)
# Eagle Pass

Eagle Pass és una població dels Estats Units a l'estat de Texas. Segons el cens del 2000 tenia 22.413 habitants.

## Demografia

Segons el cens del 2000, Eagle Pass tenia 22.413 habitants, 6.925 habitatges, i 5.588 famílies. La densitat de població era de 1.169,4 habitants per km².
Dels 6.925 habitatges en un 43,5% hi vivien nens de menys de 18 anys, en un 59% hi vivien parelles casades, en un 18,3% dones solteres, i en un 19,3% no eren unitats familiars. En el 17,7% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,22 i el nombre mitjà de persones que vivien en cada família era de 3,69.
Per edats la població es repartia de la següent manera: un 32,7% tenia menys de 18 anys, un 8,6% entre 18 i 24, un 25,6% entre 25 i 44, un 19,9% de 45 a 60 i un 13,1% 65 anys o més.
L'edat mediana era de 32 anys. Per cada 100 dones de 18 o més anys hi havia 81,8 homes.
La renda mediana per habitatge era de 23.623 $ i la renda mediana per família de 27.140 $. Els homes tenien una renda mediana de 26.350 $ mentre que les dones 17.346 $. La renda per capita de la població era d'11.414 $. Aproximadament el 26% de les famílies i el 29% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle Pass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Eagle Pass». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Interpolació de veí més proper

La interpolació del veí més proper (també coneguda com a interpolació proximal o, en alguns contextos, mostreig puntual) és un mètode senzill d'interpolació multivariant en una o més dimensions.
La interpolació és el problema d'aproximar el valor d'una funció per a un punt no donat en algun espai quan es dona el valor d'aquesta funció en punts al voltant (veïns) d'aquest punt. L'algorisme del veí més proper selecciona el valor del punt més proper i no té en compte els valors dels punts veïns en absolut, donant lloc a un interpolant constant a trossos. L'algoritme és molt senzill d'implementar i s'utilitza habitualment (generalment juntament amb mipmapping) en la representació 3D en temps real per seleccionar valors de color per a una superfície amb textura.

## Connexió al diagrama de Voronoi

Per a un conjunt determinat de punts de l'espai, un diagrama de Voronoi és una descomposició de l'espai en cel·les, una per a cada punt donat, de manera que en qualsevol lloc de l'espai, el punt donat més proper es troba dins de la cel·la. Això és equivalent a la interpolació del veí més proper, assignant el valor de la funció en el punt donat a tots els punts dins de la cel·la. Les figures del costat dret mostren per color la forma de les cel·les.

## Referències

* ↑ «Nearest Neighbor Interpolation - an overview | ScienceDirect Topics» (en anglès). https://www.sciencedirect.com.+[Consulta: 17 agost 2023].
* ↑ «Nearest-Neighbor Interpolation Algorithm in MATLAB» (en anglès americà). https://www.geeksforgeeks.org,+23-11-2022.+[Consulta: 17 agost 2023].
* ↑ Wojcicki, Krystian. «Nearest Neighbour Interpolation» (en anglès). https://kwojcicki.github.io,+25-08-2020.+[Consulta: 17 agost 2023].
* ↑ Angel, Aaron. «Nearest Neighbor Interpolation» (en anglès). https://www.imageeprocessing.com.+[Consulta: 17 agost 2023].